Ehdotus: neuvoston asetus kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta /* KOM/2008/0854 lopull. - ACC 2008/0249 */





[pic] | EUROOPAN YHTEISÖJEN KOMISSIO | Bryssel 16.12.2008 KOM(2008) 854 lopullinen 2008/0249 (ACC) Ehdotus: NEUVOSTON ASETUS kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta (komission esittämä) PERUSTELUT 1. Ehdotuksen tausta Kaksikäyttötuotteet (ohjelmistot ja teknologia mukaan luettuina) ovat siviilituotteita, joita voidaan käyttää myös sotilastarkoituksiin. Niiden vientiä Euroopan unionista valvotaan. Valvonnan tarkoituksena on etenkin estää joukkotuhoaseiden leviäminen. Valvonta on Yhdistyneiden Kansakuntien turvallisuusneuvoston huhtikuussa 2004 antaman päätöslauselman 1540 tavoitteiden mukaista. Jotta kyseinen valvonta olisi tehokasta ja vastaisi jäsenvaltioiden monenvälisiä sitoumuksia, asetuksen (EY) N:o 1334/2000 3 artiklassa säädetään, että asetuksen liitteessä I lueteltujen kaksikäyttötuotteiden vienti on luvanvaraista. Asetuksen (EY) N:o 1334/2000 6 artiklassa tarkoitettuja vientilupia on neljä erilaista. Yhteisön yleinen vientilupa N:o EU001, johon viitataan asetuksen (EY) N:o 1334/2000 6 artiklassa, kattaa suurimman osan valvonnan alaisten tuotteiden viennistä seitsemään maahan (Amerikan yhdysvallat, Kanada, Japani, Australia, Uusi-Seelanti, Sveitsi ja Norja). Kaiken muun sellaisen viennin osalta, joka asetuksen mukaan on luvanvaraista, kansalliset viranomaiset tekevät lopullisen päätöksen siitä, myönnetäänkö kansallinen yleislupa, koontilupa vai yksittäislupa (6 artiklan 2 kohta). Kansalliset yleiset vientiluvat ovat yksittäisten EU-jäsenvaltioiden luomia ja periaatteessa ne ovat voimassa koko EU:ssa. Asetuksen (EY) N:o 1334/2000 15 ja 20 artiklan vaatimuksista huolimatta eri jäsenvaltioiden kansallisten yleisten vientilupien soveltamisala ja niiden käyttöedellytykset samoin kuin luettelo viejistä, joilta on evätty kansallinen yleinen vientilupa, eivät aina ole riittävän avoimesti tiedossa. Sen vuoksi asetuksen säännösten rikkomisen mahdollisuus on huomattava. Tämä johtaa tiettyjen tuotteiden viennin osalta sääntelyyn, joka suosii tiettyyn jäsenvaltioon sijoittautuneita yrityksiä muihin jäsenvaltioihin sijoittautuneiden yritysten ja näiden valtioiden kansallisten turvallisuusetujen kustannuksella ainakin osittain, mikä ei ole koko yhteisön etujen mukaista. Tämä kansallisten lupien välinen epäjohdonmukaisuus hankaloittaa hallinnointia etenkin useisiin jäsenvaltioihin sijoittautuneissa yrityksissä. Kolmannet maat ja yksityissektori ovat asettaneet kyseenalaiseksi nykyisen tilanteen, jossa samaan vientiin on mahdollista soveltaa toisistaan poikkeavia menettelyjä. Sen vuoksi komissio esitti joulukuussa 2006 uuden yhteisön vientilupajärjestelmän perustamista (KOM(2006) 828). Sillä pyritään yksinkertaistamaan nykyistä oikeudellista järjestelmää, parantamaan EU:n tuotannonalan kilpailukykyä ja luomaan tasapuoliset toimintaedellytykset kaikille EU:n viejille tiettyjen tuotteiden viennissä tiettyihin määräpaikkoihin. 2. Kuulemiset ja vaikutusten arviointi Koska tämä aloite edellyttää vain suppeita , kaksikäyttötuotteiden vientivalvontaa koskevia lainsäädäntötoimia , joilla ei todennäköisesti ole merkittävää vaikutusta muuhun kuin kaksikäyttötuotteita koskevaan järjestelmään, jäsenvaltioiden lupaviranomaisiin kohdennettu kuuleminen järjestettiin kaksikäyttötuotteita käsittelevän työryhmän uusia yhteisön yleisiä vientilupia käsittelevän alaryhmän puitteissa. Alaryhmä perustettiin edellä mainitun komission aloitteen perusteella Saksan puheenjohtajakaudella, ja se kokoontui ensimmäisen kerran 20. maaliskuuta 2007. Tämä aloite ei aiheuta uutta hallinnollista rasitetta yrityksille, koska se antaisi kaikille mihin tahansa jäsenvaltioon sijoittautuneille viejille mahdollisuuden viedä erikseen määritettyjä valvonnanalaisia tuotteita ilman hallinnollista velvoitetta hakea siihen lupaa (yksittäistä tai koontilupaa) ennen vientitapahtumaa. Tällainen mahdollisuus edellyttää, että lähetys ja määräpaikka ovat sääntöjen mukaisia ja että edellytykset täyttyvät. Tavoitteena on antaa viejille kansallisia lupia kattavampi väline, joka on voimassa kaikissa osissa Euroopan unionia. Koska kaksikäyttötuotteiden valvontajärjestelmään kuuluvat tuotteet eivät suoraan vastaa tavaran koodeja, tilastotietoja on saatavissa hyvin niukasti, ja siksi vaikutusten täsmällinen arviointi osoittautui mahdottomaksi. On kuitenkin selvää, että aloite vaikuttaa myönteisesti viejien toimintaan, että EU:n tasolla ei ole kielteisiä vaikutuksia ja että tällä kapea-alaisella aloitteella ei olisi kauaskantoisia talous-, yhteiskunta- eikä ympäristövaikutuksia muuhun kuin kaksikäyttötuotejärjestelmään. Ehdotusluonnoksen mukainen soveltamisala on kuitenkin melko laaja, sillä se kattaa suurimman osan siitä, mikä nykyisin kuuluu kansallisten yleisten vientilupien piiriin niissä seitsemässä jäsenvaltiossa, jotka soveltavat tällaisia lupia (Yhdistynyt kuningaskunta, Saksa, Ranska, Ruotsi, Alankomaat, Italia ja Kreikka). EU:n toimilla tällä alalla onkin lisäarvoa ainoastaan, jos niiden tuloksena EU:n lainsäädännön soveltamisala kattaa ainakin huomattavan osan nykyisten kansallisten yleisten vientilupien soveltamisalasta. Kaksikäyttötuotteita käsittelevän työryhmän uusia yhteisön yleisiä vientilupia käsittelevä alaryhmä jatkoi toimintaansa Portugalin puheenjohtajakaudella, ja alaryhmässä käytyjen keskustelujen pohjalta komissio voi nyt esittää neuvostolle ehdotuksen tiettyjen muiden kuin arkaluonteisten kaksikäyttötuotteiden vientiä tiettyihin muihin kuin arkaluonteisiin maihin koskevista uusista yhteisön yleisistä luvista. Ehdotusluonnoksessa on kyse kuudesta uudesta yhteisön yleisestä vientiluvasta. Kaksikäyttötuotteita käsittelevän työryhmän uusia yhteisön yleisiä vientilupia käsittelevän alaryhmän esittämiin ehdotuksiin verrattuna tähän ehdotukseen on lisätty useita maita ja tuotteita ja lupien käyttöedellytyksiin on tehty useita muutoksia. Komission ehdotus Edellä esitetyn perusteella asetukseen (EY) N:o 1334/2000 olisi lisättävä kuusi uutta liitettä ja asetuksen 6 ja 7 artiklaa olisi muutettava. 2008/0249 (ACC) Ehdotus: NEUVOSTON ASETUS kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen sekä katsoo seuraavaa: (1) Kaksikäyttötuotteiden ja -teknologian vientiä koskevan yhteisön valvontajärjestelmän perustamisesta 22 päivänä kesäkuuta 2000 annetussa neuvoston asetuksessa (EY) N:o 1334/2000[1] edellytetään, että kaksikäyttötuotteita (ohjelmistot ja teknologia mukaan luettuina) valvotaan tehokkaasti silloin, kun niitä viedään yhteisöstä. (2) Olisi suotavaa, että valvonta toteutetaan yhtenäisesti ja johdonmukaisesti kaikkialla yhteisössä, jotta yhteisön viejien välille ei synny epätervettä kilpailua ja jotta varmistetaan yhteisön turvavalvonnan tehokkuus. (3) Komissio esitti 18 päivänä joulukuuta 2006 antamassaan tiedonannossa[2] uusien yhteisön yleisten vientilupien perustamista pyrkimyksenä yksinkertaistaa nykyistä oikeudellista järjestelmää, parantaa tuotannonalan kilpailukykyä ja luoda tasapuoliset toimintaedellytykset kaikille yhteisön viejille tiettyjen tuotteiden viennissä tiettyihin määräpaikkoihin. (4) Jotta voidaan luoda tiettyjen muiden kuin arkaluonteisten kaksikäyttötuotteiden vientiä tiettyihin muihin kuin arkaluonteisiin maihin koskevat uudet yhteisön yleiset vientiluvat, asetuksen (EY) N:o 1334/2000 asiaan liittyviä säännöksiä on tarpeen muuttaa lisäämällä uusia liitteitä. (5) Sen jäsenvaltion toimivaltaisille viranomaisille, johon viejä on sijoittautunut, olisi annettava mahdollisuus olla sallimatta tämän asetuksen mukainen yhteisön yleisten vientilupien käyttö, jos viejälle on määrätty seuraamus vientiä koskevan säännön rikkomisesta, josta on rangaistuksena lupien käyttöoikeuden peruuttaminen. (6) Sen vuoksi asetusta (EY) N:o 1334/2000 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1334/2000 seuraavasti: 1) Muutetaan 6 artikla seuraavasti: a) Korvataan 1 kohta seuraavasti: ”1. Tällä asetuksella otetaan käyttöön liitteessä IIa–g esitetyt yhteisön yleiset vientiluvat tietyn viennin osalta. Viejän sijoittautumisjäsenvaltion toimivaltaiset viranomaiset voivat kieltää näiden lupien käytön, jos viejälle on määrätty seuraamus sellaisen vientiä koskevan säännön rikkomisesta, josta on rangaistuksena lupien käyttöoikeuden peruuttaminen. Jäsenvaltiot ilmoittavat komissiolle ja jäsenvaltioiden toimivaltaisille viranomaisille niiden kansallisten viejien nimet, joilta on kielletty luvan käyttö, sekä ajanjakson, jona kieltoa sovelletaan jäsenvaltion järjestelmällä langetetun seuraamuksen mukaisesti.” b) Korvataan 3 kohta seuraavasti: ”3. Liitteessä IIh lueteltuja tuotteita ei saa sisällyttää yleislupaan.” 2) Korvataan 7 artiklan 1 kohdan ensimmäinen virke seuraavasti: ”1. Jos kaksikäyttötuotteet, joiden viennille haetaan yksittäislupaa määräpaikkaan, jota ei ole mainittu liitteessä IIa, tai liitteessä IV lueteltujen kaksikäyttötuotteiden osalta mihin hyvänsä määräpaikkaan, sĳaitsevat hakemusta tehtäessä tai tulevaisuudessa yhdessä tai useammassa muussa jäsenvaltiossa kuin siinä, jossa hakemus on tehty, asiasta on mainittava hakemuksessa. 3) Muutetaan liitteet seuraavasti: a) Numeroidaan liite II uudelleen liitteeksi IIa ja muutetaan se seuraavasti: i) Korvataan osan 1 toinen kohta seuraavasti: ”Kaikki tämän asetuksen liitteen I missä tahansa kohdassa mainitut kaksikäyttötuotteet, lukuun ottamatta liitteessä IIh lueteltuja tuotteita.” ii) Poistetaan osa 2. iii) Numeroidaan osa 3 uudelleen osaksi 2. b) Lisätään liitteet IIb–h tämän asetuksen liitteen mukaisesti. 2 artikla Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tehty Brysselissä […] päivänä […]kuuta […]. Neuvoston puolesta Puheenjohtaja LIITE ”LIITE IIb YHTEISÖN YLEINEN VIENTILUPA N:o EU002 Arvoltaan vähäiset toimitukset Myöntävä viranomainen: Euroopan yhteisö Osa 1 1-1) Tämä 6 artiklan 1 kohdan mukainen yleinen vientilupa on voimassa koko yhteisössä seuraavien säännösten mukaisesti: Kaikki johonkin Euroopan yhteisön jäsenvaltioon sijoittautuneet viejät saavat viedä yhteisöstä kaikkia tämän asetuksen liitteen I missä tahansa kohdassa mainittuja tuotteita, lukuun ottamatta jäljempänä 1 osan 2 kohdassa lueteltuja tuotteita, kaikkiin määräpaikkoihin, jotka sijaitsevat jäljempänä osassa 2 mainituissa maissa. 1-2) Tuotteet, joita lupa ei koske: - Tämän asetuksen liitteessä IIh mainitut tuotteet, - Kaikki ryhmiin D ja E kuuluvat tuotteet sekä tuotteet, jotka mainitaan kohdassa - 1A002a - 1A004 - 1C012a - 1C227 - 1C228 - 1C229 - 1C230 - 1C231 - 1C236 - 1C237 - 1C240 - 1C350 - 1C450 - 5A001b5 - 5A002 - 5B002 - 6A001a2a1 - 6A001a2a5 - 6A002a1c - 6A008l3 - 8A001b - 8A001d - 9A011 Osa 2 – määrämaat Tämä vientilupa on voimassa seuraaviin määräpaikkoihin suuntautuvassa viennissä: Argentiina Brasilia Etelä-Afrikka | Etelä-Korea Islanti Turkki | Osa 3 – tämän luvan käytön edellytykset ja vaatimukset 1. Ainoastaan ne viejät, joille jokin jäsenvaltio on yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92[3] 5 a artiklan sekä kyseisen asetuksen soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93[4] 14 a–q artiklan perusteella myöntänyt valtuutetun taloudellisen toimijan aseman vaarattomuutta ja turvallisuutta koskevia tullitarkastuksia varten, saavat viedä tuotteita tämän luvan nojalla. 2. Tällä luvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 1 alakohdassa tarkoitettuun käyttöön; tai 3) määräpaikkaan, joka sijaitsee tullivapaalla vapaa-alueella, tai vapaavarastoon; 4) elleivät vietävät tuotteet ole arvoltaan vähäinen toimitus. 3. Hallinnollisen yhtenäisasiakirjan (SAD) 44 kohdassa on oltava seuraava huomautus: ”Nämä tuotteet viedään yhteisön yleisen vientiluvan N:o EU002 nojalla (arvoltaan vähäiset toimitukset)”. 4. Tätä lupaa käyttävän viejän on 1) ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä, 2) ilmoitettava ulkomaalaiselle ostajalle ennen vientiä, että tuotteita, jotka aiotaan viedä tämän luvan nojalla, ei saa viedä edelleen sellaiseen lopulliseen määräpaikkaan, joka ei sijaitse jossakin Euroopan yhteisön jäsenvaltiossa eikä Ranskan merentakaisessa yhteisössä ja jota ei mainita tämän luvan 2 osassa. 5. Tässä luvassa tarkoitetaan ”arvoltaan vähäisellä toimituksella” tuotteita, jotka muodostavat yhden vientitilauksen ja jotka viejä lähettää nimetylle vastaanottajalle yhtenä tai useampana lähetyksenä, joiden yhteenlaskettu arvo on enintään 5 000 euroa. Tässä yhteydessä ”arvolla” tarkoitetaan vastaanottajalta laskutettavaa hintaa; jos vastaanottajaa tai määritettävissä olevaa hintaa ei ole, sillä tarkoitetaan tilastoarvoa. 6. Tilausta ei saa jakaa osiin arvorajan noudattamiseksi. 7. Tilausten vuotuista arvoa koskeva rajoitus. Saman viejän samalle lopulliselle tai välittävälle vastaanottajalle viemien, liitteessä I samaan kohtaan luokiteltujen tavaroiden kokonaisarvo saa olla kalenterivuosittain enintään 12 kertaa tässä yhteisön yleisessä vientiluvassa asetetun arvorajan suuruinen. Toimitusten määrää ei kuitenkaan rajoiteta, kunhan arvo ei ylity. LIITE IIc YHTEISÖN YLEINEN VIENTILUPA N:o EU003 Vienti korjauksen/vaihdon jälkeen Myöntävä viranomainen: Euroopan yhteisö Osa 1 – tuotteet 1-1) Tämä 6 artiklan 1 kohdan mukainen yleinen vientilupa kattaa seuraavat tuotteet: Kaikki liitteen I missä tahansa kohdassa mainitut kaksikäyttötuotteet, lukuun ottamatta jäljempänä 1-2 kohdassa lueteltuja tuotteita, a. jos tuotteet on tuotu Euroopan yhteisön alueelle ylläpitoa tai korjausta varten eikä niiden alkuperäisiä ominaisuuksia ole millään tavalla muutettu ennen vientiä lähetysmaahan, tai b. jos tuotteet viedään lähetysmaahan vastineeksi samasta määrästä samanlaatuisia tuotteita, jotka on tuotu takaisin Euroopan yhteisön alueelle takuukorjausta tai -vaihtoa varten. 1-2) Tuotteet, joita lupa ei koske: a. Kaikki liitteessä IIh tarkoitetut tuotteet, b. Kaikki ryhmiin D ja E kuuluvat tuotteet sekä tuotteet, jotka mainitaan kohdassa - 1A002a - 1C012a - 1C227 - 1C228 - 1C229 - 1C230 - 1C231 - 1C236 - 1C237 - 1C240 - 1C350 - 1C450 - 5A001b5 - 5B002. laitteet, jotka on erityisesti suunniteltu 5A002.a.2–9 kohdassa määriteltyjen laitteiden tai toimintojen ”kehittämistä” ja/tai ”tuotantoa” varten, mukaan lukien mittaus-, testaus-, huolto- tai tuotantolaitteet - 6A001a2a1 - 6A001a2a5 - 6A002a1c - 6A008l3 - 8A001b - 8A001d - 9A011 Osa 2 – määrämaat Tämä vientilupa on voimassa kaikkialla yhteisössä seuraaviin määräpaikkoihin suuntautuvassa viennissä: Alankomaiden Antillit, Algeria, Andorra, Antigua ja Barbuda, Argentiina, Aruba, Bahama, Bahrain, Bangladesh, Barbados, Belize, Benin, Bhutan, Bolivia, Botswana, Brasilia, Brittiläiset Neitsytsaaret, Brunei, Chile, Costa Rica, Djibouti, Dominica, Dominikaaninen tasavalta, Ecuador, Egypti, El Salvador, Etelä-Afrikka, Etelä-Korea, Falklandinsaaret, Fidži, Filippiinit, Färsaaret, Gabon, Gambia, Ghana, Gibraltar, Grenada, Grönlanti, Guadeloupe, Guam, Guatemala, Guinea-Bissau, Guyana, Honduras, Hong Kongin erityishallintoalue, Indonesia, Intia, Islanti, Israel, Jordania, Kamerun, Kap Verde, Kiina, Komorit, Kuwait, Lesotho, Liechtenstein, Macao, Madagaskar, Malawi, Malediivit, Malesia, Mali, Marokko, Martinique, Mauritius, Meksiko, Monaco, Montserrat, Namibia, Nicaragua, Niger, Nigeria, Oman, Panama, Papua-Uusi-Guinea, Peru, Puerto Rico, Päiväntasaajan Guinea, Qatar, Ranskan Guayana, Ranskan merentakaiset alueet, Saint Helena, Saint Kitts ja Nevis, Saint Vincent, Salomonsaaret, Samoa, San Marino, São Tomé ja Príncipe, Saudi-Arabia, Senegal, Seychellit, Singapore, Sri Lanka, Suriname, Swazimaa, Taiwan, Thaimaa, Togo, Trinidad ja Tobago, Tunisia, Turkki, Turks- ja Caicossaaret, Uruguay, Uusi-Kaledonia, Vanuatu, Venezuela, Venäjä, Yhdistyneet arabiemiirikunnat, Yhdysvaltain Neitsytsaaret. | Osa 3 – tämän luvan käytön edellytykset ja vaatimukset 1. Tätä yleislupaa saa käyttää ainoastaan, jos ensimmäinen vienti on tapahtunut yhteisön yleisen vientiluvan nojalla tai jos alkuperäisen viejän sijoittautumisjäsenvaltion toimivaltaiset viranomaiset ovat myöntäneet ensimmäisen vientiluvan sellaisten tuotteiden vientiä varten, jotka on myöhemmin tuotu takaisin yhteisön tullialueelle jäljempänä määriteltyä takuukorjausta tai -vaihtoa varten. 2. Tällä luvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 1 alakohdassa tarkoitettuun käyttöön; 3) jos asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa; 4) olennaisesti samanlaista vientitapahtumaa varten kuin sellainen, jonka ensimmäinen lupa on peruutettu. 3. Viejien on tämän luvan mukaisesti tuotteita viedessään 1) mainittava tullille tekemässään vienti-ilmoituksessa ensimmäisen vientiluvan viitenumero sekä luvan myöntäneen jäsenvaltion nimi. Nämä tiedot on mainittava hallinnollisen yhtenäisasiakirjan 44 kohdassa olevan yhteisön yleistä vientilupaa koskevan EU-viitenumeron yhteydessä; 2) toimitettava tulliviranomaisille näiden pyynnöstä asiakirjat, joista käy ilmi tavaroiden Euroopan yhteisöön tuontipäivä, tavaroille Euroopan yhteisössä mahdollisesti tehdyt korjaustoimet sekä se, että tuotteet palautetaan sille henkilölle ja siihen maahan, josta ne on tuotu Euroopan yhteisöön. 4. Tätä lupaa käyttävän viejän on ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä. Määritelmät 5. Tässä luvassa tarkoitetaan ”korjauksella” korjattavissa olevien vikojen poistamista sekä ylläpito- ja kunnostustoimia. Samalla alkuperäiset tavarat saattavat parantua esimerkiksi siksi, että käytetään uudenaikaisia varaosia tai uudempaa rakennustapastandardia luotettavuus- ja turvallisuussyistä, mutta tuotteiden toimintakyky ei saa kasvaa eikä niihin saa lisätä uusia toimintoja. Korjaus voi käsittää myös puhtaasti ulkonäköön liittyviä parannuksia, kuten maalausta. 6. Tässä luvassa tarkoitettuun ”takuuvaihtoon” ei sisälly alkuperäisten tavaroiden toimintakyvyn kasvattaminen tai uusien toimintojen lisääminen. LIITE IId YHTEISÖN YLEINEN VIENTILUPA N:o EU004 Tilapäinen vienti näyttelyyn tai messuille Myöntävä viranomainen: Euroopan yhteisö Osa 1 1. Tämä yleinen vientilupa on 6 artiklan 1 kohdan mukainen. 2. Kaikkia liitteen I missä tahansa kohdassa mainittuja tuotteita, lukuun ottamatta jäljempänä 3 kohdassa lueteltuja tuotteita, saa viedä yhteisön alueelta näyttelyihin ja messuille tilapäisesti (enintään kolmeksi kuukaudeksi) ja ne on tuotava takaisin yhteisön alueelle muuttumattomina tämän luvan seuraavien säännösten mukaisesti. 3. Tuotteet, joita lupa ei koske a. Kaikki liitteessä IIh mainitut tuotteet, b. Kaikki ryhmiin D ja E kuuluvat tuotteet sekä tuotteet, jotka mainitaan kohdassa - 1A002a - 1B001 - 1C002.b.4 - 1C010 - 1C012.a - 1C227 - 1C228 - 1C229 - 1C230 - 1C231 - 1C236 - 1C237 - 1C240 - 1C350 - 1C450 Ryhmä 3 – elektroniikka - 3A001.a.2, a.5 Ryhmä 5 – tietoliikenne ja tiedon suojaus - 5A001b5 - 5A002. Lukuun ottamatta kaupallisia, siviilikäyttöön tarkoitettuja solukkoradiotukiasemia, jotka pystyvät televiestinnän salaukseen ainoastaan radiorajapinnan kautta tai tukiaseman toimintaa, hallintaa, ylläpitoa tai huoltamista varten. - 5B002. Laitteet, jotka on erityisesti suunniteltu 5A002.a.2–9 kohdassa mainittujen laitteiden tai toimintojen ”kehittämistä” ja/tai ”tuotantoa” varten, mukaan lukien mittaus-, testaus-, huolto- tai tuotantolaitteet. Ryhmä 6 – anturit ja laserit - 6A001 - 6A002a - 6A008l3 - 8A001b - 8A001d - 9A011 Osa 2 – määrämaat Tämä vientilupa on voimassa kaikkialla yhteisössä seuraaviin määräpaikkoihin suuntautuvassa viennissä: Argentiina | Bahrain Bolivia | Brasilia | Brunei Chile | Ecuador | Egypti | Etelä-Afrikka Etelä-Korea | Filippiinit | Hong Kongin erityishallintoalue | Islanti | Jordania | Kiina Kuwait | Malesia Marokko | Mauritius Meksiko | Oman Quatar | Saudi-Arabia | Singapore | Tunisia | Turkki | Ukraina | Venäjä | Osa 3 – tämän luvan käytön edellytykset ja vaatimukset 1. Tällä yleisluvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 4 artiklan 1 ja 2 kohdassa tarkoitettuun käyttöön; 3) jos asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa; 4) jos viejä on saanut toimivaltaiselta viranomaiselta tai muuta kautta (esimerkiksi valmistajalta) tiedon, että toimivaltaisen viranomaisen luokittelun mukaan asianomaisilla tuotteilla on vähintään CONFIDENTIEL UE -tasoinen tai sitä ylempi turvallisuusmerkintä tai tapauksen mukaan vastaavan tasoinen kansallinen turvaluokitusmerkintä. 2. Hallinnollisen yhtenäisasiakirjan (SAD) 44 kohdassa on oltava seuraava huomautus: ”Nämä tuotteet viedään yhteisön yleisen vientiluvan N:o EU004 nojalla (tilapäinen vienti näyttelyyn tai messuille)”. 3. Tätä yleislupaa käyttävän viejän on ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä. Tulkinta 4. Tässä luvassa tarkoitetaan ”näyttelyllä” kaikkia kaupan tai teollisuuden näyttelyjä, messuja tai niiden kaltaisia julkisia esittelytilaisuuksia, joita ei ole järjestetty yksityisiin tarkoituksiin kaupoissa tai liiketiloissa ulkomaisten tuotteiden myymiseksi ja joiden aikana tuotteet pysyvät tullivalvonnassa. LIITE IIe YHTEISÖN YLEINEN VIENTILUPA N:o EU005 Tietokoneet ja niihin liittyvät laitteet Myöntävä viranomainen: Euroopan yhteisö Osa 1 Tämä 6 artiklan 1 kohdan mukainen vientilupa kattaa seuraavat liitteessä I mainitut tuotteet: 1. 4A003a tai 4A003b kohdassa mainitut digitaaliset tietokoneet, joiden ”mukautettu huipputehokkuus” (”APP”) on enintään 0,8 painotettua teraliukulukutoimitusta sekunnissa (WT). 2. 4A003c kohdassa mainitut elektroniset kokoonpanot, jotka on erityisesti suunniteltu tai muunnettu nostamaan tehokkuutta yhdistämällä prosessoreja siten, että yhdistelmän ”mukautettu huipputehokkuus” (”APP”) on enintään 0,8 painotettua teraliukulukutoimitusta sekunnissa (WT). 3. Edellä mainittuihin laitteisiin tarkoitetut varaosat, mikroprosessorit mukaan luettuina, jos ne on yksinomaan mainittu 4A003a, 4A003b tai 4A003c kohdassa ja jos ne eivät nosta tehokkuutta siten, että laitteiden ”mukautettu huipputehokkuus” (”APP”) on yli 0,8 painotettua teraliukulukutoimitusta sekunnissa (WT). 4. 3A001.a.5, 4A003.e ja 4A003.g kohdan mukaiset tuotteet. Osa 2 – määrämaat Tämä vientilupa on voimassa kaikkialla yhteisössä seuraaviin määräpaikkoihin suuntautuvassa viennissä: Alankomaiden Antillit, Algeria, Andorra, Antigua ja Barbuda, Argentiina, Aruba, Bahama, Bahrain, Barbados, Belize, Benin, Bhutan, Bolivia, Botswana, Brasilia, Brittiläiset Neitsytsaaret, Brunei, Chile, Costa Rica, Djibouti, Dominica, Dominikaaninen tasavalta, Ecuador, Egypti, El Salvador, Etelä-Afrikka, Etelä-Korea, Falklandinsaaret, Fidži, Filippiinit, Färsaaret, Gabon, Gambia, Ghana, Gibraltar, Grenada, Grönlanti, Guadeloupe, Guam, Guatemala, Guinea-Bissau, Guyana, Honduras, Hong Kongin erityishallintoalue, Intia, Islanti, Jordania, Kamerun, Kap Verde, Komorit, Kroatia, Kuwait, Lesotho, Liechtenstein, Madagascar, Malawi, Malediivit, Malesia, Mali, Marokko, Martinique, Mauritius, Meksiko, Moldova, Monaco, Mongolia, Montserrat, Namibia, Nicaragua, Niger, Oman, Panama, Papua-Uusi-Guinea, Peru, Puerto Rico, Päiväntasaajan Guinea, Qatar, Ranskan Guayana, Ranskan merentakaiset alueet, Saint Helena, Saint Kitts ja Nevis, Saint Vincent, Salomonsaaret, Samoa, San Marino, São Tomé ja Príncipe, Saudi-Arabia, Senegal, Seychellit, Singapore, Suriname, Swazimaa, Togo, Trinidad ja Tobago, Tunisia, Turkki, Turks- ja Caicossaaret, Ukraina, Uruguay, Uusi-Kaledonia, Vanuatu, Venäjä, Yhdistyneet arabiemiirikunnat, Yhdysvaltain Neitsytsaaret. Osa 3 – tämän luvan käytön edellytykset ja vaatimukset 1. Tällä luvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 4 artiklan 1 ja 2 kohdassa tarkoitettuun käyttöön; 3) jos asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa. 2. Tätä lupaa käyttävän viejän on 1) ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä, 2) ilmoitettava ulkomaalaiselle ostajalle ennen vientiä, että tuotteita, jotka aiotaan viedä tämän luvan nojalla, ei saa viedä edelleen sellaiseen lopulliseen määräpaikkaan, joka ei sijaitse jossakin Euroopan yhteisön jäsenvaltiossa eikä Ranskan merentakaisessa yhteisössä ja jota ei mainita tämän luvan osassa 2. LIITE IIf YHTEISÖN YLEINEN VIENTILUPA N:o EU006 Tietoliikenne ja tiedon suojaus Myöntävä viranomainen: Euroopan yhteisö Osa 1 – tuotteet Tämä 6 artiklan 1 kohdan mukainen vientilupa kattaa seuraavat liitteessä I mainitut tuotteet: 1. Seuraavat ryhmän 5 osaan 1 kuuluvat tuotteet: a) 5A001.b.2, 5A001.c ja 5A001.d kohdassa mainitut tuotteet, niitä varten erityisesti suunnitellut tai kehitetyt komponentit ja tarvikkeet mukaan luettuina. b) 5B001 ja 5D001 kohdassa mainitut tuotteet, kun on kyse testaus-, tarkastus- ja tuotantolaitteista, sekä a alakohdassa mainittuihin tuotteisiin tarkoitetut ohjelmistot. 2. 5E001a kohdassa valvonnanalaiseksi asetettu teknologia, jos sitä tarvitaan 1 kohdassa mainittujen tuotteiden asentamiseen, käyttöön, ylläpitoon tai korjaukseen ja jos se on tarkoitettu samalle lopulliselle vastaanottajalle kuin kyseiset tuotteet. 3. Ryhmän 5 osan 2 (tiedon suojaus) A–D kohdassa mainitut seuraavat tuotteet, niitä varten erityisesti suunnitellut tai kehitetyt komponentit ja tarvikkeet mukaan luettuina: a) seuraavissa kohdissa mainitut tuotteet, jollei niiden salaustoimintoja ole suunniteltu tai muutettu valtiollisia loppukäyttäjiä varten Euroopan yhteisössä: - 5A002a1; - 5D002c1 kohdan ohjelmistot, joilla on 5A002a1 kohdassa mainittujen laitteiden ominaisuuksia tai jotka suorittavat tai simuloivat kyseisten laitteiden toimintoja; b) 5B002 kohdassa määritellyt laitteet a alakohdassa tarkoitettuja tuotteita varten; c) ohjelmistot, jotka ovat osa laitteita, joiden ominaisuudet tai toiminnot määritellään b alakohdassa. 4. 3 a–c kohdassa määriteltyjen tavaroiden käyttöön tarvittava teknologia. Osa 2 – määrämaat Tämä vientilupa on voimassa kaikkialla yhteisössä seuraaviin määräpaikkoihin suuntautuvassa viennissä: Argentiina Etelä-Afrikka Etelä-Korea Kroatia Turkki Ukraina Venäjä Osa 3 – tämän luvan käytön edellytykset ja vaatimukset 1. Tällä luvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 4 artiklan 1 ja 2 kohdassa tarkoitettuun käyttöön. 2. Tätä lupaa ei saa käyttää, jos asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa. 3. Tätä lupaa käyttävän viejän on 1) ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä, 2) ilmoitettava ulkomaalaiselle ostajalle ennen vientiä, että tuotteita, jotka aiotaan viedä tämän luvan nojalla, ei saa viedä edelleen sellaiseen lopulliseen määräpaikkaan, joka ei sijaitse jossakin Euroopan yhteisön jäsenvaltiossa eikä Ranskan merentakaisella alueella ja jota ei mainita tämän luvan osassa 2. Määritelmä 4. Valtiollinen loppukäyttäjä tarkoittaa kaikkia keskus-, alue- tai paikallishallinnon ministeriöitä, virastoja tai muita yksiköitä, jotka hoitavat valtiollisia tehtäviä Euroopan yhteisössä. LIITE IIg YHTEISÖN YLEINEN VIENTILUPA N:o EU007 Kemikaalit Osa 1 – tuotteet Tämä 6 artiklan 1 kohdan mukainen vientilupa kattaa liitteessä I olevaan 1C350 kohtaan (lukuun ottamatta 4, 23 ja 29 kohtaa) ja 1C450 kohtaan (lukuun ottamatta a alakohdan 3 kohtaa) kuuluvat tuotteet. Osa 2 – määrämaat Tämä vientilupa on voimassa kaikkialla yhteisössä seuraaviin määräpaikkoihin suuntautuvassa viennissä: Argentiina, Bangladesh, Belize, Benin, Bolivia, Brasilia, Chile, Cookinsaaret, Costa Rica, Dominica, Ecuador, El Salvador, Etelä-Afrikka, Fidži, Georgia, Guatemala, Guyana, Intia, Kamerun, Korean tasavalta, Lesotho, Malediivit, Mauritius, Meksiko, Namibia, Nicaragua, Oman, Panama, Paraguay, Peru, Saint Lucia, Seychellit, Sri Lanka, Swazimaa, Turkki, Ukraina, Uruguay, Venäjä. Osa 3 – käyttöedellytykset 1. Tällä luvalla ei sallita tuotteiden vientiä 1) jos viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet ovat tai voivat olla kokonaan tai osittain tarkoitetut a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin, b) sotilaalliseen loppukäyttöön, jos ostajamaahan tai määrämaahan kohdistuu Euroopan unionin neuvoston hyväksymällä yhteisellä kannalla tai yhteisellä toiminnalla, Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto, tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) jos viejä tietää, että kyseessä olevat tuotteet ovat kokonaan tai osittain tarkoitetut johonkin 4 artiklan 1 ja 2 kohdassa tarkoitettuun käyttöön. 2. Tätä lupaa ei saa käyttää, jos asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa. 3. Yhdessäkään toimituksessa ei saa olla yli 20 kg:a tämän asetuksen liitteen I seuraaviin kohtiin sisältyviä tuotteita: 1C350, kohdat 3, 5–8, 11–13, 17–19, 21–22, 26–28, 30–36, 38, 46, 51–52 ja 54. 4. Tätä lupaa käyttävän viejän on 1) ilmoitettava (6 artiklan 6 kohdassa tarkoitetuille) sijoittautumisjäsenvaltionsa toimivaltaisille viranomaisille luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä, 2) ilmoitettava ulkomaalaiselle ostajalle ennen vientiä, että tuotteita, jotka aiotaan viedä tämän luvan nojalla, ei saa viedä edelleen sellaiseen lopulliseen määräpaikkaan, joka ei sijaitse jossakin Euroopan yhteisön jäsenvaltiossa eikä Ranskan merentakaisella alueella ja jota ei mainita tämän luvan osassa 2. 5. Viejän, joka aikoo käyttää tätä lupaa, on rekisteröidyttävä ennen ensimmäistä toimitusta ja nimettävä yrityksen se henkilö tai yksikkö, joka vastaa tämän luvan soveltamisalan ja käyttöedellytysten noudattamisesta. 6. Kaikkien viejien, jotka ovat toimittaneet 3 osan 3 kohdassa mainittuja tuotteita yli 100 kg samalle loppukäyttäjälle, on ilmoitettava asiasta jäsenvaltionsa toimivaltaisille viranomaisille, jotka tekevät päätökset tämän luvan käyttämisestä tuleviin toimituksiin kyseiselle loppukäyttäjälle. LIITE IIh (Asetuksen 6 artiklan 3 kohdassa ja liitteessä IIa–d tarkoitettu luettelo) Luettelon kohdissa ei aina ole tuotteiden täydellistä kuvausta ja niihin liittyviä liitteessä I olevia huomautuksia. Tuotteiden täydellinen kuvaus on vain liitteessä I. Tuotteen mainitseminen tässä liitteessä ei vaikuta liitteessä I olevan yleisen ohjelmistohuomautuksen soveltamiseen. - Kaikki liitteessä IV mainitut tuotteet. - 0C001 ”Luonnonuraani” tai ”köyhdytetty uraani” tai torium metallina, seoksena, kemiallisena yhdisteenä tai konsentraattina ja mikä tahansa muu aine, joka sisältää yhtä tai useampaa edellä mainituista. - 0C002 Muut kuin liitteessä IV mainitut ”erityiset halkeamiskelpoiset materiaalit”. - 0D001 ”Ohjelmistot”, jotka on erityisesti suunniteltu tai muunnettu ryhmässä 0 määriteltyjen tuotteiden ”kehittämistä”, ”tuotantoa” tai ”käyttöä” varten siltä osin kuin ne liittyvät 0C001 kohtaan tai niihin 0C002 kohdan aineisiin, jotka eivät sisälly liitteeseen IV. - 0E001 ”Teknologia” ydinteknologiahuomautuksen mukaisesti ryhmässä 0 määriteltyjen tuotteiden ”kehittämistä”, ”tuotantoa” tai ”käyttöä” varten siltä osin kuin se liittyy 0C001 kohtaan tai niihin 0C002 kohdan aineisiin, jotka eivät sisälly liitteeseen IV. - 1A102 9A004 kohdassa määriteltyihin avaruuteen laukaisussa käytettäviin kantoraketteihin tai 9A104 kohdassa määriteltyihin luotainraketteihin tarkoitetut toistokyllästetyt pyrolisoidut hiili-hiilikomponentit. - 1C351 Ihmispatogeenit, zoonoosit ja ”toksiinit”. - 1C352 Eläinpatogeenit. - 1C353 Geneettinen materiaali ja geneettisesti muunnetut organismit. - 1C354 Kasvipatogeenit. - 7E104 ”Teknologia”, joka on tarkoitettu lennon ohjaus-, ohjautus- ja työntövoimatietojen integrointiin lennonhallintajärjestelmään rakettijärjestelmän lentoradan optimoimiseksi. - 9A009.a Hybridipolttoainetta käyttävien rakettien työntövoimajärjestelmät, joiden kokonaisimpulssikapasiteetti ylittää 1,1 MNs. - 9A117 ”Ohjuksissa” käyttökelpoiset rakettien vaiheistusmekanismit, irrotusmekanismit ja vaiheiden väliset laitteet. [1] EYVL L 159, 30.6.2000, s. 1. [2] KOM(2006) 828 lopullinen. [3] EYVL L 302, 19.10.1992, s. 1. [4] EYVL L 253, 11.10.1993, s. 1.